Friday the 13th (film, 1980)
Petak 13. (eng. Friday 13th), američki horor film iz 1980. godine redatelja Seana S. Cunninghama s Betsy Palmer, Adrienne King, Harryem Crosbyem i Kevinom Baconom u glavnim ulogama.
Film prati šestero mladih adolescenata koji ponovno otvaraju kamp Crystal Lake u kojem se davno prije dogodila tragedija u kojoj je poginuo dječak, utopivši se u jezeru. Uskoro započinje slijed stravičnih ubojstava u kampu.

Petak 13. inspiriran je filmom Noć vještica Johna Carpentera iz 1978. godine, a snimljen je s budžetom od 550.000 USD. Uspjeh filma na kino blagajnama imao je za posljedicu snimanje niza nastavaka.

Premijerno je prikazan u SAD 9. svibnja 1980. putem Paramount Picturesa, dok je distribuciju za ostatak svijeta preuzeo Warner Bros.

Radnja 
Godine 1958. dvoje mladih savjetnika ubijeno je u kampu Crystal Lake. Dvadeset godina kasnije, kamp se ponovno otvara zbog čega je grupa mladih tinejdžera volontera poslana u kamp kako bi ga pripremila za otvaranje.

Pri dolasku u kamp, prva iz grupe, Annie (Robin Morgan) biva ubijena. Uskoro dolazi i ostatak grupe od šestero mladića i djevojaka koju čine Alice (Adrienne King), Bill (Harry Crosby), Marcey (Jeannine Taylor), Jack (Kevin Bacon), Brenda (Laurie Bartram) i Ned (Mark Nelson). U kampu ih dočeka voditelji organizator projekta Steve Christy (Peter Brower) koji odlazi u grad po namirnice, ostavljajući mlade volontere da preuređuju i pripremaju kamp.

Predvečer počinje nevrijeme, a osim kiše noć skupini mladih donosi mnogo veće probleme, u obliku nepoznatog ubojice koji hara kampom i ubija ih jednog po jednog.

Glavne uloge 
 Adrienne King - Alice Hardy
 Harry Crosby - Bill
 Jeannine Taylor - Marcey Cunningham
 Kevin Bacon - Jack Burrel
 Laurie Bartram - Brenda
 Mark Nelson - Ned Rubinstein
 Betsy Palmer - gđa. Pamela Voorhees
 Peter Brower - Steve Christy

Zarada 
U prvom vikendu prikazivanja, film je uprihodio 5.816.321 USD, a ukupno je zaradio 39.754.601 USD. Petak 13. nalazi se na 18. mjestu najprofitabilnijih filmova 1980. godine.

Zanimljivosti 
 Film je snimljen u kampu Nobebosco u New Jerseyu. Većina seta već je bila tamo kao dio stvarnog kampa. Filmska ekipa morala je sagraditi samo baraku s kupatilom.
 Snimanje je trajalo dvadeset i osam dana. Betsy Palmer je snimala deset dana i bila je plaćena 1.000 USD po danu. Na snimanje filma pristala je zbog financijske situacije, inaće ne bi, po svom priopćenju, nikada participirala u njemu.
 Scenarist Victor Miller tijekom rada na scenariju nije imao na umu eventualno snimanje nastavka, niti je u startu predodredio da će Jason biti glavni ubojica, koji će naslijediti majku u nastavcima.

Bilješke

Vanjske veze
 
 
 
 
 
 
 

Američki filmovi
Horor filmovi
Authority control 2
Friday the 13th